Title: FDV Lian Trevarefabrikk AS.PDF
Spesielt for «Lian Brannstopp» (Brannlufteluke): Rengjøring og vedlikehold av rustfritt stål innendørs: Rengjøringshyppigheten for rustfrie ståloverflater innendørs er egentlig ikke annerledes enn for andre materialer. Overflatene bør vaskes, før det blir for mye smuss og fingeravtrykk. Dette letter rengjøringen, samtidig som risikoen for permanente merker eller skader på overflaten reduseres Utendørs kan rustfritt og syrefast stål være utsatt for aggressivt miljø med f.eks. sjøluft, industriluft, avgasser og annen luftforurensning. Slike miljøer kan forårsake brune flekkdannelser i overflaten. En god regel er å rengjøre de rustfrie overflatene like ofte som man vasker bygningens vinduer. Alt avhengig av forurensningsgraden fra omgivelsene anbefales et intervall på 6-12 måneder ved lett forurensning og 3-6 måneder ved tyngre forurensning som i eksemplene over. Et rengjøringsmiddel med fosforsyre kan benyttes for å fjerne evt. brune flekkdannelser på overflaten.